Р Е Ш Е Н И E
№ 

град Левски, 08.11.2016 година

В ИМЕТО НА НАРОДА

Районен съд  гр.Левски, първи състав, в публично съдебно заседание на осми ноември през две хиляди и шестнадесета година, в състав:        

                             
   Председател: НАТАША ПАНЧЕВА

при секретаря И.П. и прокурор Чавдар Мънев, като разгледа докладваното от съдията Панчева АНД № 370 по описа за 2016 г., за да се произнесе, взе предвид следното:

Производство по реда на чл.375 и следващите от НПК. Производство по налагане на административно наказание по чл.78а от НК.

Производството по делото е образувано по повод постъпило постановление на РП-Левски от 11.10.2016 г., с което районен прокурор Чавдар Мънев  е направил мотивирано предложение на основание чл.375 и сл. от НПК до Районен съд гр.Левски да се произнесе с решение по реда на чл.378 от НПК, с което да бъде освободен от наказателна отговорност по чл.78а от НК, П.М.Ц., ЕГН ********** ***, за това, че на 19.06.2016 год., около 15:20 часа в с.Аспарухово, обл.Плевен управлявал МПС л.а. „Рено *” с рег.№ *, без съответно свидетелство за управление на МПС, в едногодишен срок от наказването му по административен ред с НП № 15-0938-003580/01.09.2015 г. на Началник Сектор „ПП” при ОДМВР Плевен, влязло в законна сила на 29.01.2016 г. Престъпление по чл.343в, ал.2 от Наказателния кодекс на Република България.

По внесеното постановление е образувано НАХД №370/2016г. по описа на Районен съд Левски. С разпореждане от 12.10.2016г. е насрочено делото при условията на чл.376 от НПК.

РП-Левски, редовно призовани, явява се РП Чавдар Мънев, който поддържа  предложението.

В съдебното заседание  деецът, редовно призован, се явява лично. Моли съда, ако счете, че е налице целия фактически  състав на нормата на чл.343в, ал.2 от НК, да го освободи от наказателна отговорност и да му наложи наказание глоба в минимален размер.

В хода на разследването е установено следното:

           Досъдебно производство ЗМ №211/2016 година по описа на РУ на гр.Левски, прокурорска преписка № 866/2016г. по описа на РП гр.Левски, е образувано на 31.08.2016 г. срещу П.М.Ц., ЕГН ********** ***, за извършено  престъпление по чл.343в, ал.2 от НК.
В хода на разследването по делото е била установена следната фактическа обстановка:

Обвиняемият П.М.Ц., е роден на *** ***, ЕГН **********, със средно образование, неженен, безработен, учащ в ***, с постоянен и настоящ адрес ***.

Обвиняемият П.М.Ц. не притежава свидетелство за управление, т.е същия е неправоспособен. 

 С НП №15-0938-003580/01.09.2015 г. на Началник Сектор „ПП” при ОДМВР Плевен, влязло в законна сила на 29.01.2016 г. /ДП л.27/, обвиняемият П.М.Ц. бил наказан по административен ред затова, че на 18.08.2015 г. управлявал моторно превозно средство л.а. „Ситроен *” без съответно свидетелство за управление. Наказателното постановление било връчено на лицето, с което съжителства обвиняемия на 20.01.2016 година. Цитираното НП е влязло в сила на 29.01.2016 година.

На 19.06.2016 год., около 15:20 часа в с.Аспарухово, обл.Плевен като неправоспособен водач в едногодишен срок от наказването му по административен ред с горепосоченото наказателно постановление, обвиняемият П.М.Ц. управлявал МПС л.а. „Рено *” с рег.№ *, без съответно свидетелство за управление на МПС. Управлявания от Ц. автомобил бил забелязан от служители при РУ гр.Левски. Дежурни били В.С. и С.С. – полицейски служители при РУ гр.Левски. Свидетелите спрели водача за извършване на проверка. В хода на проверката били изискани СУМПС и гражданска отговорност. Обвиняемият не представил СУМПС. При извършената справка било установено, че той е неправоспособен, което е видно и от справката за нарушител/водач (л.9 ДП ). По тази причина на П.М.Ц. бил съставен акт за установяване на административно нарушение /л.5 от ДП /.

За случая образувано и проведено досъдебно производство.
От така установената фактическа обстановка и с оглед събраните безспорни и непротиворечиви доказателства е видно, че обвиняемият е осъществил с деянието си от обективна и субективна страна състава на престъпление по смисъла на чл.343в, ал.2, от НК, като на 19.06.2016 год., около 15:20 часа в с.Аспарухово, обл.Плевен управлявал МПС л.а. „Рено *” с рег.№ *, без съответно свидетелство за управление на МПС, в едногодишен срок от наказването му по административен ред с НП № 15-0938-003580/01.09.2015 г. на Началник Сектор „ПП” при ОДМВР Плевен, влязло в законна сила на 29.01.2016 г. 

Разпитан в качеството си на обвиняем на досъдебното производство, обв.П.М.Ц. е дал обяснения, че изобщо няма книжка, работел в *** и трябвало да кара леката кола, защото нямало кой друг да кара за да работят.

Гореизложената фактическа обстановка безспорно се доказва, както от показанията на свидетелите В.Н.С. /л.30/, С.С. /л.31/, обясненията на обвиняемия пред съдия по ч.н.д. №321/2016 г. /л.22-23/, Акт за установяване на административно нарушение /л.5/, Наказателно постановление 15-0938-003580/01.09.2015 г. на Началник Сектор „ПП” при ОДМВР Плевен  /л.7/, Справка за нарушител/водач /л.9/ и бюлетин за съдимост /л.32/.
При така установената фактическа обстановка съдът намира, че с деянието си обв. П.М.Ц. е осъществил от обективна и субективна страна състава на престъпление по чл.343в, ал.2 от НК, като на 19.06.2016 год., около 15:20 часа в с.Аспарухово, обл.Плевен управлявал МПС л.а. „Рено *” с рег.№ *, без съответно свидетелство за управление на МПС, в едногодишен срок от наказването му по административен ред с НП № 15-0938-003580/01.09.2015 г. на Началник Сектор „ПП” при ОДМВР Плевен, влязло в законна сила на 29.01.2016 г.

От обективна страна изпълнителното деяние е извършено с действие. Обв.П.М.Ц. след като е бил наказан по административен ред за управление на моторно превозно средство без съответно свидетелство за управление, в едногодишен срок от наказването му  по административен ред, управлявал МПС – л.а. „Рено *” с рег.№ *, без съответно свидетелство за управление на МПС, в едногодишен срок от наказването му по административен ред с НП № 15-0938-003580/01.09.2015 г. на Началник Сектор „ПП” при ОДМВР Плевен, влязло в законна сила на 29.01.2016 г.
От субективна страна престъплението е извършено с пряк умисъл като форма на вината по смисъла на чл.11, ал.2 от НК. Както към момента на деянието, така и към настоящия момент деецът е пълнолетно и психически здраво лице. Същият е съзнавал обществено опасния характер на деянието, предвиждал е неговите общественоопасни последици и е искал настъпването на тези последици. Въпреки, че е бил наказан но административен ред за управление на моторно превозно средство без съответно свидетелство за управление на МПС, в едногодишния срок от наказването му той напълно съзнателно управлявал отново моторно превозно средство, без съответно свидетелство за управление на МПС. 

Съдът намира, даденото от обв.П.М.Ц. обяснение, че е било наложително да управлява МПС на 19.06.2016 г. е негова защитна теза, и не кредитира тези негови обяснения, тъй като цялостния доказателствен материал и обективните данни по делото опровергават категорично обяснението на обвиняемия и доказват приетата по горе фактическа обстановка. Съдът стигна до този извод съпоставяйки обясненията на обв. П.М.Ц. със събраните по делото писмени доказателства и с показанията на разпитаните в хода на ДП свидетели. 

С оглед на гореизложеното съдът намира, че обв.П.М.Ц. е извършителят на инкриминираното деяние описано в постановлението на РП Левски,за което следва да се ангажира наказателната му отговорност.  Това е така тъй като престъплението по чл.343в, ал.2 от НК е формално, на просто извършване  и за неговата съставомерност не се изисква друг съставомерен резултат. За да е налице това престъпление е достатъчно от обективна страна деецът да управлява МПС в едногодишен срок, след като е бил наказан по административен ред за управление на МПС, без съответно свидетелство. Други изисквания за съставомерността на деянието законодателят не е поставил. Затова и с факта на самото управление при изложените предпоставки деецът осъществява признаците на престъплението / в този см. решение № 707/2004 г. на ВКС по н.д. № 385/2004 г., III н. о./. В случая това е  точно така. Налице  е наказателно постановление за нарушение по ЗДвП, което наказателно постановление е влязло в законна сила. По делото липсват данни да са предприети някакви действия от страна на обвиняемия за оспорване на това наказателно постановление.  

           Съдът като взе предвид фактическите обстоятелства по постановлението на Районна прокуратура гр.Левски, обстоятелствата, при които е извършено престъплението, данните за личността на извършителя, данните за семейното и имотното му състояние, чисто съдебно минало, ниска обществена опасност на деянието и на дееца и че за престъплението е предвидено наказание – до две години лишаване от свобода, както и че с деянието не са причинени имуществени вреди, подлежащи на възстановяване, прие, че са налице условията на чл. 78а от НК.

Извършителят на престъплението към момента на извършване на деянието е бил пълнолетен, с постоянно местоживеене, не е осъждан за престъпление от общ характер, не е освобождаван от наказателна отговорност с налагане на административно наказание по реда на чл.78а от НК, поради което следва да се приеме, че едно административно наказание спрямо него ще действа предупредително и възпиращо и ще се постигнат целите на наказанието по чл.36 от НК.

Съдът, като отчете изложените обстоятелства, че П.М.Ц. следва да бъде освободен от наказателна отговорност и да му се наложи административно наказание при условията на чл. 78а от НК – глоба в размер на 1000 лв. за престъпление по чл. 343в, ал.2 от НК, като съобрази предмета на престъплението, личността на дееца, семейното и имотното му състояние, и че ще се постигнат целите на наказанието.

Водим от гореизложеното и на основание чл.378, ал.4, т.1 от НПК, във връзка с чл.78а от НК, съдът:

Р Е Ш И:

ПРИЗНАВА обвиняемият П.М.Ц., роден на *** ***, с постоянен и настоящ адрес ***, български гражданин, със средно образование, неженен, безработен, учащ в ***, неосъждан, ЕГН **********, за ВИНОВЕН, за това, че на 19.06.2016 год., около 15:20 часа в с.Аспарухово, обл.Плевен управлявал МПС л.а. „Рено *” с рег.№ *, без съответно свидетелство за управление на МПС, в едногодишен срок от наказването му по административен ред с НП № 15-0938-003580/01.09.2015 г. на Началник Сектор „ПП” при ОДМВР Плевен. Наказателното постановление било връчено на лицето, с което съжителства обвиняемия на 20.01.2016 година, влязло в законна сила на 29.01.2016 г., като на основание чл.78а от НК във връзка с чл.343в, ал.2 от НК, ГО ОСВОБОЖДАВА ОТ НАКАЗАТЕЛНА ОТГОВОРНОСТ И МУ НАЛАГА АДМИНИСТРАТИВНО НАКАЗАНИЕ - ГЛОБА в размер на 1000,00 (хиляда) лева, която да заплати в полза на държавата, по сметка на бюджета на съдебната власт РС – Левски.  

  Решението може да се обжалва и протестира пред Плевенски окръжен съд в 15-дневен срок считано от днес.

РАЙОНЕН СЪДИЯ:
